Държавен вестник, бр. 24, 2026 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  24
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 67
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за марките и географските означения, приет 
от 51-вото Народно събрание на 20 февруари 
2026 г.
Издаден в София на 26 февруари 2026 г. 
Президент на Републиката: 
Илияна Йотова
Подпечатан с държавния печат.
Министър на правосъдието:
Андрей Янкулов
ЗАКОН
за изменение и допълнение на Закона за 
марките и географските означения (обн., ДВ, 
бр. 98 от 2019 г.; изм., бр. 92 от 2020 г.)
§ 1. В чл. 1 думите „както и“ се заличават, 
след думите „защитата на тези права“ се по­
ставя запетая и се добавя „както и провежда­
нето на националния етап на процедурите и 
контрола във връзка с географските указания 
за занаятчийски и промишлени продукти с 
действие на територията на Европейския съюз“.
§ 2. В чл. 2 се правят следните изменения:
1. В ал. 1 думите „от държави, които 
участват в международни договори, по които 
Република България е страна“ се заличават.
2. Алинея 2 се отменя.
§ 3. В чл. 3 се създава ал. 4:
„(4) За извършването на действия пред 
Патентното ведомство чрез адвокат или 
представител по индустриална собственост 
се представят доказателства за упълномо­
щаването.“
§ 4. В чл. 3а се правят следните изменения 
и допълнения:
1. В ал. 1 се създава изречение второ: „До­
кументите се подават в Патентното ведомство 
на място, по пощата или по електронен път 
чрез електронната поща или портала за елек­
тронни услуги на Патентното ведомство, чрез 
други електронни системи съгласно Закона за 
електронното управление или поддържани от 
Службата на Европейския съюз за интелек­
туална собственост и Международното бюро 
на Световната организация за интелектуална 
собственост, наричано по-нататък „Междуна­
родното бюро“.“
2. В ал. 2, изречение първо думите „на елек­
тронен адрес или чрез портала за електронни 
услуги на Патентното ведомство, ако това е 
възможно“ се заменят с „или по електронен 
път съгласно ал. 1“.
3. Алинея 5 се отменя.
§ 5. В чл. 4 се правят следните изменения 
и допълнения:
1. Алинея 1 се изменя така:
„(1) Патентното ведомство събира такси за 
заявяване и експертиза, издаване на свиде­
телство за регистрация, приоритет, опозиция, 
вписване на ползвател, отмяна на вписването 
на ползвател, подновяване на регистрацията, 
вписвания, поправка на явна фактическа 
грешка, обжалване, заличаване, отмяна, 
продължаване на срокове, възстановяване 
на срокове, подаване на заявка за междуна­
родна регистрация на марка и териториално 
разширение, заместване на национална с 
международна регистрация на марка, подаване 
на заявка за международна регистрация на 
географско означение, подаване на искания 
за вписване в Международния регистър на 
марките на промени в обстоятелствата на 
международна регистрация на марка, раз­
деляне на международна регистрация на 
марка, информация, справки и извлечения от 
държавните регистри, издаване на дубликат 
на защитен документ, националния етап на 
процедурите по заявяване, опозиция, изме­
нения на спецификацията, предоставяне на 
временна национална защита, заличаване и 
контрол във връзка с географските указания 
за занаятчийски и промишлени продукти с 
действие на територията на Европейския съюз 
в размери, определени с тарифа, одобрена от 
Министерския съвет.“
2. Създават се ал. 3 и 4:
„(3) Доказателства за извършено плащане 
на такси се представят при поискване от 
Патентното ведомство.
(4) Таксите по ал. 1 за заявяване и експер­
тиза във връзка с географски означения се 
заплащат в размер 50 на сто от дължимата 
сума, ако заявители са физически лица, микро-, 
малки и средни предприятия по смисъла на 
Закона за малките и средните предприятия, 
или органи съгласно чл. 106б, ал. 3.“
§ 6. В чл. 5, ал. 2 се правят следните изме­
нения:
1. Текстът преди т. 1 се изменя така:
„(2) Държавният регистър на марките 
съдържа:“.
2. Точки 2 и 3 се изменят така:
„2. номер и дата на подаване на заявка/
марка на Европейския съюз, ако заявката 
за регистрация на марка е резултат от пре­
образуване;
3. номер и дата на международна регис­
трация на марка, ако заявката е резултат от 
трансформация;“.